Ajajaotusega hulgipöördus

Ajajaotusega hulgipöördus, ka aegjaotusega ühispöördus, (ingl Time-Division Multiple Access, lühend TDMA) on digitaalne juhtmeta andmeedastusviis, mis võimaldab mitmel sidekasutajal jagada sama edastususkanalit selle kogu laiuses. Eri andmevood suunatakse järjestikuste lõikudena (kaadritena) kasutajatele eraldatud nn ajapiludesse.

Ajajaotusega hulgipöördus on niisugune aegmultipleksimine, kus digitaalseid signaalivoogusid ei jaotata ülekandekanalisse mitte riistvaraliselt (füüsilise multiplekseriga), vaid tarkvaraiselt (vastava programmiga). TDMA on kasutusel mobiilside ja satelliitside võrkudes.

 Sünkroonne ja asünkroonne TDMA 
 Sünkroonses TDMAs on igal kasutajal edastiskanalis kindel ajapilu. Siis pole vaja ei juhtimisteavet ega andmevoo juhtimist. Siiski on vajalik kaadri sünkroonimine kanali otstes. Kaadrite sünkroonimiseks lisatakse igale kaadrile bitt, nii et järjestikuste kaadrite bitid moodustavad bitimustri10). Asünkroonse meetodi Puuduseks on see, et kui kasutaja ei saada mingeid andmeid, jääb vastav ajapilu kasutamata. Sellisel juhul ei kasutata edastuskanalit optimaalselt.

 Asünkroonne TDMA võimaldab ära kasutada ka hõivamata ajapilud. Seda tehakse nii, et edastuskanalile antakse juurdepääs ainult neile, kes tegelikult saadavad andmeid. Siis aga tuleb igale andmepaketile lisada kanaliteave (päis, kanali identifikaator). Seda kanaliteavet kasutades saab edastuskanali sihtkohas andmepaketid ümber paigutada õigesse andmevoogu. Negatiivne külg on see, et aadressiteabe edastamine vajab lisavõimsust.

 TDMA omadused 
 TDMA eelised 
 Sobib nii andme- kui ka kõneedastuseks.
 Võimaldab andmeedastuskiirusi 64 kbit/s kuni 120 Mbit/s.
 Võimaldab kasutajale teenuseid nagu SMS ja videokonverents. 
 Kuna TDMA tehnoloogia eraldab kasutajad aja järgi, pole samaaegsete ülekannete sekkumine võimalik.
 TDMA pakub kasutajatele pikemat aku eluiga, sest ta edastab vestluse ajal ainult osa ajast.

 TDMA puudused 
 TDMA puuduseks on see, et kasutajal on eelhäälestatud ajapilu ja kui ta liigub ühest levialast teise, aga teises alas on kõik pilud täis, siis võib ühendus katkeda.
 TDMA on tundlik levialas olevatele takistustele. See tähendab, et signaal läbib takistustelt peegeldumise tõttu jõuda vastuvõtjani eri teid pidi, mistõttu kannatab signaali kvaliteet.

 Vaata ka 
Aegmultipleksimine 
Koodjaotusega hulgipöördus
Sagedusjaotusega hulgipöördus

Kategooria:Telekommunikatsioon